ถูกแมวที่เลี้ยงไว้ข่วนเป็นแผลผิวหนังหลุดไปนิดหน่อยค่ะ แมวเป็นแมวจรที่เก็บมาเลี้ยงได้ปีนึงแล้ว และเคยฉีดวัคซีนให้เค้าแล้ว1ครั้งเมื่อกันยายนปีที่แล้ว แต่กังวลว่าจะติดเชื้อพิษสุนัขบ้าหรือไม่ เพราะว่าเลี้ยงเค้าแบบปล่อยให้ออกไปเที่ยวนอกบ้านด้วย เค้าจะเป็นพาหะนำเชื้อโรคพิษสุนัขบ้ามาที่เราจากการข่วนได้หรือไม่คะ ปกติชอบเล่นกับแมวแล้วก็โดนข่วน แล้วก็เคยฉีดวัคซีนป้องกันพิษสุนัขบ้ามาแล้ว2ครั้ง ครั้งล่าสุดเมื่อเดือนกรกฎาคมปีที่แล้วนี่เองค่ะ วัคซีนยังสามารถป้องกันได้อยู่หรือไม่คะ แล้วถ้าฉีดวัคซีนป้องกันพิษสุนัขบ้าบ่อยๆ จะเป็นผลเสียต่อร่างกายไหมคะ
สวัสดีค่ะ หากแมวได้รับการฉีดวัคซีนป้องกันพิษสุนัขบ้าไปแล้ว โอกาสที่แมวจะเป็นฌรคพิษสุนัขบ้าก็ถือว่าน้อย แต่ก็ยังมีโอกาสเป็นไปได้ เนื่องจากมีการเลี้ยงแมวแบบปล่อยนอกบ้าน ดังนั้นหาก โดนแมวข่วน ก็มีโอกาสที่จะติดเชื้อพิษสุนัขบ้าได้ทั้งจากแมวตนเอง และจากแมวตัวอื่นๆ ที่อาจนำน้ำลายมาเปื้อนแมวของตนแต่หาก เคยได้รับการฉีดวัคซีนพิษสุนัขบ้าครบตามกำหนดนัดไปแล้วอย่างน้อย 3 เข็ม และได้เคยฉีดกระตุ้นอีกไปอีก 1-2 ครั้ง โดยห่างจากครั้งแรกที่ได้ฉีดไปไม่เกิน 1 ปี การโดนข่วนในครั้งนี้ จึงอาจไม่จำเป็นต้องไปฉีดวัคซีนพิษสุนัขบ้าค่ะ และหากแมวที่เลี้ยงไว้นั้น ไม่ตายภายใน 4-5 วัน แสดงว่าแมวก็ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะส่วนการฉีดวัคซีนพิษสุนัขบ้าบ่อยๆ ไม่ได้ทำอันตรายจนถึงขั้นเป็นโรคพิษสุนัขบ้าได้ เพียงแต่อาจเกิดปฏิกิริยาเฉพาะที่ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้นอย่างไรก็ตาม หากเป็นแผลที่มีเลือดออก ควรไปฉีดวัคซีนป้องกันบาดทะยักกระตุ้นด้วยค่ะ หากในช่วง 5 ปีที่ผ่านมายังไม่เคยฉีดกระตุ้นค่ะ